Vietnam on viimastel aastatel olnud Kagu-Aasia üks kõige kiiremini arenevaid turismimaid. Aastas külastab Vietnami enam kui 6 miljonit turisti, kusjuures turistide arv kasvab pidevalt. Turistidest 25% on pärit Hiinast ja 10% Lõuna-Koreast, kuid järjest enam turiste jõuab Vietnami Euroopast.
#000000
Paljude jaoks on Vietnam uus ja tundmatu reisisiht, mis suudab positiivselt üllatada. Näiteks kerkib viimastel aastatel pidevalt uusi ja väga heal tasemel, kuid samas suhteliselt odavaid hotelle, kus teenuste valik võib vaese maa kohta tunduda imekspandav. Vietnami kui reisisihi peamised väärtused on seotud sealse imekauni loodusega (riigis on üle 30 rahvuspargi ning 2 loodusobjekti, Ha Long’i laht ja Phong Nha-Kẻ Bàng’i rahvuspark, kuuluvad UNESCO maailmapärandi nimekirja), pikkade ja kaunite randadega ning kohalike elanike omanäolise ja mitmekülgse kultuuriga (5 kultuurilist objekti, Hội An’i vanalinn, Hồ dünastia kindlus, Huế piirkonna ajalooliste monumentide kompleks, Mỹ Sơn hindusistlik pühakoda ja Hanois asuv Thang Long’i Keiserlik Tsitadell, kuuluvad UNESCO maailmapärandi nimistusse).
#000001
Vietnami rannajoone pikkus on peaaegu 3500 km ja see loob eriti head võimalused mitmekülgseks rannaeluks. Ühe populaarsemaks muutuvad jalgsi- ja jalgrattamatkad, kajakimatkad. Teisalt on oluline ka Vietnami kultuur. Vietnamis elab palju erinevaid rahvaid ja viimastel aastatel on populaarseks muutunud ringreisid mitte ainult vietnamlaste kui suurrahva kultuuripühamutesse, vaid ka ringreisid Vietnami väikerahvaste aladel.
#000002
Vietnamisse reisimisel nõutakse viisat ja passi, mis on kehtiv vähemalt kuus kuud peale sisenemist.
#000003
Viisaväljastamisprotseduur võtab tavaliselt aega 4-5 tööpäeva. Viisat võib taotleda ka mujalt kui oma elukohajärgse riigi lähimast saatkonnast, näiteks Bangkokis ja Singapuris võib Vietnami viisa taotlemisel abi küsida paljudest reisibüroodest. Turistiviisa kehtib tavaliselt 30 päeva ja sellega saab siseneda riiki ühel korral.
Kui külastad Vietnami äri eesmärgil, tuleks taotleda äriviisat. Äriviisa on kehtiv 3 - 6 kuud ja võimaldab tavaliselt mitmekordset sisenemist. Tuleks paluda oma äripartnerit (ka Euroopa Kaubanduskoda Hanois aitab oma kliente vajaliku kutse saamisel) dokumentide vormistamisel immigratsioonivõimude tarbeks, et viisataotlusprotsess võiks alata.
Kui Vietnamis olles on soov külastada lühiajaliselt mõnda teist riiki ja naasta enne turistiviisa kehtivusaja möödumist, tuleks enne Vietnamist lahkumist vormistada taassisenemise luba. Vietnamis on võimalus ka taotleda viisa pikendamist, selles osas oskavad abistada ja nõu anda reisibürood. Viisnõuded tuleks enne taotlemist lähimast saatkonnast üle kontrollida.
#000004
Vietnami saabudes tuleb täita tollideklaratsioon, mida tavaliselt jagatakse lennukites.
#000005
Lähim Vietnami saatkond asub Helsingis:
#000007